નવી દિલ્હી: કોંગ્રેસના સિનિયર લીડર અને ભારતના પૂર્વ વિદેશ પ્રધાન સલમાન ખુરશીદ ઇસ્લામાબાદમાં પોતાના નિવેદનોને લઇને ચર્ચામાં રહ્યા. ખુરશીદે ભારત-પાકના સંબંધો પર ભાજપના વલણને ખોટું ગણાવ્યું. તેમણે કહ્યું કે પાકિસ્તાનના અમનના પયગામનો ભારતમાં ભાજપના નેતૃત્વવાળી સરકારે યોગ્ય જવાબ આપ્યો નથી. તેમણે આતંકવાદીઓ વિરુદ્ધ કાર્યવાહી માટે પાકિસ્તાન આર્મીના વખાણ કર્યા છે. ખુરશીદ ગુરુવારે સાંજે ઇસ્લામાબાદની જિન્ના ઇન્સ્ટીટ્યુટમાં સ્પીચ આપી રહ્યા હતા.